23. ΒΑΣΙΛΙΚΟΝ ΔΙΑΤΑΓΜΑ της 20/30 Μαΐου 1953 (ΦΕΚ Α΄ 145) Περί του Διοικητικού και Υπηρετικού Προσωπικού των Παραρτημάτων της Ανωτάτης Σχολής Οικονομικών και Εμπορικών Επιστημών. Έχοντες υπ’ όψιν τα άρθρ. 7 και 81 του Ν.Δ. 954/1942 «περί οργανισμού της Ανωτάτης Σχολής Οικονομικών και Εμπορικών Επιστημών» διατηρηθέντος εν ισχύϊ δυνάμει της υπ’ αριθ. 295/1946 πράξεως του Υπουργικού Συμβουλίου και το άρθρ. 3 παρ. 2 του Νόμ. 1811/1951, το άρθρ. 2 του υπ’ αριθ. 787/43 Νόμου, προτάσει των Ημετέρων επί της Εθνικής Παιδείας και Θρησκευμάτων και επί των Οικονομικών Υπουργών, στηριζομένη εις ομοίαν της Γενικής Συνελεύσεως των Καθηγητών και της Συγκλήτου της Ανωτάτης Σχολής Οικονομικών και Εμπορικών Επιστημών ως και την υπ’ αριθ. 320/1951 γνωμοδότησιν του Συμβουλίου της Επικρατείας και τας υπ’ αριθ. 67/52 και 403/52 γνωμοδοτήσεις του Α.Σ.Δ.Υ., απεφασίσαμεν και διατάσσομεν: Άρθρ.1.-(Καθορίζονται αι θέσεις Διοικητικού και Υπηρετικού προσωπικού Βιβλιοθήκης και Αναγνωστηρίου κλπ.). Άρθρ.2.-1)Διευθυντής Βιβλιοθήκης και Αναγνωστηρίου διορίζεται ο κεκτημένος πτυχίον της Ανωτάτης Σχολής Οικονομικών και Εμπορικών Επιστημών ή Νομικής ή Φιλοσοφικής Σχολής Πανεπιστημίου, και κάτοχος γνώσεων βιβλιοθηκονομίας και δύο τουλάχιστον εκ των γλωσσών Αγγλικής, Γαλλικής, Γερμανικής και Ιταλικής και προϋπηρετήσας τουλάχιστον επί τριετίαν επί βαθμώ Υπουργικού Εισηγητού ως Επιμελητής ή Βιβλιοφύλαξ εις την Βιβλιοθήκην της Σχολής ή άλλου Ανωτάτου Εκπαιδευτικού Ιδρύματος ή Κρατικήν Βιβλιοθήκην ή τοιαύτην Νομικού Προσώπου Δημοσίου Δικαίου. Ούτος διορίζεται επί βαθμώ και αποδοχαίς Υπουργικού Τμηματάρχου β΄ τάξεως, προάγεται δε μετά τριετή ευδόκιμον υπηρεσίαν μέχρι και του βαθμού του Τμηματάρχου α΄ τάξεως. 2)Βιβλιοφύλαξ διορίζεται πτυχιούχος της Ανωτάτης Σχολής Οικονομικών και Εμπορικών Επιστημών κάτοχος δύο τουλάχιστον εκ των γλωσσών Αγγλικής, Γαλλικής, Γερμανικής και Ιταλικής. Ούτος διορίζεται επί βαθμώ και αποδοχαίς Γραμματέως β΄ τάξεως, προάγεται δε ανά τριετή ευδόκιμον υπηρεσίαν μέχρι και του βαθμού του Εισηγητού. 3)Επόπτης Αναγνωστηρίου διορίζονται ο κεκτημένος απολυτήριον Γυμνασίου ή Μέσης Εμπορικής Σχολής και έχων γνώσεις μιας των γλωσσών Αγγλικής, Γαλλικής, Γερμανικής και Ιταλικής. Ούτος διορίζεται επί βαθμώ και αποδοχαίς γραφέως α΄ τάξεως προάγεται δε ανά τριετή ευδόκιμον υπηρεσίαν συμφώνως προς τας διατάξεις του Νόμ. 1811/1951 μέχρι του βαθμού του Υπουργικού Γραμματέως α΄ τάξεως. 4)Δακτυλογράφος της Βιβλιοθήκης διορίζεται η έχουσα τα προσόντα προς διορισμόν εις θέσιν Επόπτου Αναγνωστηρίου και γνωρίζουσα καλώς εκτός της Ελληνικής και Ξενόγλωσσον γραφομηχανήν. Αύτη διορίζεται και προάγεται ως και ο Επόπτης Αναγνωστηρίου. 5)Ως προς τα προσόντα, τον βαθμόν, τον μισθόν και τας λοιπάς προϋποθέσεις διορισμού και προαγωγής του Υπηρεσιακού προσωπικού των Παραρτημάτων ισχύουν και εφαρμόζονται αναλόγως αι περί του Υπηρετικού προσωπικού της Κεντρικής υπηρεσίας της Σχολής ισχύουσαι εκάστοτε διατάξεις του οργανισμού αυτής. 6)Κατά τα λοιπά, ως προς την εν γένει υπαλληλικήν κατάστασιν του Διοικητικού και Υπηρετικού προσωπικού των Παραρτημάτων ισχύουν και εφαρμόζονται αναλόγως αι περί του Διοικητικού και Υπηρετικού προσωπικού της Κεντρικής υπηρεσίας της Σχολής ισχύουσαι διατάξεις. Άρθρ.3.-Το Διοικητικόν προσωπικόν της Βιβλιοθήκης και Αναγνωστηρίου διορίζεται κατ’ αρχάς μεν ως δόκιμον μετά ενιαύσιον δε υπηρεσίαν δύναται να μονιμοποιηθή. Ο χρόνος της δοκίμου υπηρεσίας του συνυπολογίζεται δια την προαγωγήν αυτού. Άρθρ.4.-Το Διοικητικόν και Υπηρετικόν προσωπικόν των Παραρτημάτων διορίζεται, προάγεται, μονιμοποιείται και απολύεται μετ’ απόφασιν της Συγκλήτου, ο μεν Διευθυντής της Βιβλιοθήκης και ο Βιβλιοφύλαξ δια Δ/τος, προτάσει του Υπουργού Εθνικής Παιδείας και Θρησκευμάτων εκδιδομένου, το δε λοιπόν προσωπικόν δια πράξεως του Πρυτάνεως θεωρείται δε ως τακτικόν προσωπικόν του Νομικού Προσώπου της Σχολής. Άρθρ.5.-(Μεταβατική διάταξις). Άρθρ.6.-Ως προς το Διοικητικόν και Υπηρετικόν προσωπικόν της Λέσχης σπουδαστών ισχύουν αι διατάξεις του από 13 Νοεμ. 1946 Δ/τος, «περί οργανισμού της Λέσχης σπουδαστών της Α.Σ.Ο.Ε.Ε.» (ΦΕΚ Α΄ 348 της 3ης Δεκ. 1946). Άρθρ.7.-Από της δημοσιεύσεως του παρόντος καταργούνται τα Δ/τα: α)της 13ης Ιουν. 1941 «περί συμπληρώσεως των σχετικών με το προσωπικόν της Α.Σ.Ο.Ε.Ε. διατάξεων» (ΦΕΚ Α΄ 201/18 Ιουν. 1941) και β)της 21ης Νοεμ. 1941 «περί συστάσεως θέσεων προσωπικού κλπ. της Α.Σ.Ο.Ε.Ε.» (ΦΕΚ Α΄ 416/29 Νοεμ. 1941). Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν  και εκτέλεσιν του παρόντος Δ/τος. Σελ. 669 Οικονομικό Πανεπιστήμιο Αθηνών 31.Θ.α.23 